**Diego Simeone**|  |
| Asmeniniai duomenys |
| **Pilnas vardas** | Diego Pablo Simeone |
| Gimimo data | 1970 m. balandžio 28 d. (53 metai) |
| Gimimo vieta | Buenos Airės, Argentina |
| Ūgis | 1,77 m |
| Klubai |
| Dabar žaidžia | Baigęs karjerą |
| **Pozicija** | saugas |
| Profesionalūs klubai\* |
| 1987–19901990–19921992–19941994–19971997–19991999–20032003–20052005–2006 | Vélez SársfieldPisaSevillaAtlético MadridInternazionaleLazioAtlético MadridRacing Club | 76 (14)55 (6)64 (12)98 (21)57 (11)90 (15)36 (2)37 (3) |
| Nacionalinė komanda\*\* |
| 1988–2002 | Argentina Argentina | 106 (11) |
|  Treniruotos komandos |
| 20062006–200720082009–201020112011- | Racing Club EstudiantesRiver PlateSan LorenzoCalcio CataniaAtlético Madrid |
| 
\*\* Nacionalinės komandos pasirodymų irįvarčių duomenys {{{ntupdate}}}. |

**Diegas Pablas Simeonė** (isp. *Diego Pablo Simeone*; g. 1970 m. balandžio 28 d.) – buvęs Argentinos futbolininkas, treneris. Rungtyniavo besiginančiojo saugo pozicijoje, buvo ilgametis Argentinos rinktinės žaidėjas (savo laiku buvo daugiausiai už rinktinę sužaidęs futbolininkas).

Biografija
----------

Futbolininko karjerą pradėjo 1987 m. Argentinos klube Vélez Sársfield. Vėliau beveik visą karjerą praleido Italijoje ir Ispanijoje, žaidė tokiuose prestižiniuose klubuose kaip Inter, Lazio, Atlético Madrid. Karjerą baigė Argentinoje, Racing Club komandoje.

Simeonė Argentinos nacionalinėje rinktinėje žaidė 14 metų, per tą laiką rungtyniavo 106 varžybose ir įmušė 11 įvarčių. Dalyvavo 4 Copa America ir 3 pasaulio čempionatuose, 1996 m. Atlantos olimpinėse žaidynėse laimėjo sidabro medalį su Argentinos olimpine rinktine. Žaisdamas rinktinėje Diegas Simeonė pagerino tuo metu Diegui Maradonai priklausiusį daugiausiai už rinktinę sužaistų varžybų skaičių. Dabar tiek Maradonos, tiek Simeonės rodiklius yra pagerinę Robertas Ajala ir Chavjeras Zanetis.

2006 m. pabaigęs karjerą Racing Club komandoje tapo jos treneriu ir sėkmingai užbaigė 2006 Clausura čempionatą. Netrukus tapo Estudiantes de La Plata treneriu ir padėjo klubui pirmą kartą per 23 metus įveikti Boca Juniors. 2006 m. rudenį Simeonė buvo išrinktas Argentinos lygos metų treneriu. 2007 m. Simeonė tapo River Plate treneriu ir pakeitė legendinį futbolininką ir trenerį Danielį Pasarelą. Nors Libertadores taurės atrankoje klubas iškrito anksti, bet laimėjo 2008 Clausura. Tačiau kitas sezonas susiklostė nesėkmingai, treneris perėjo į San Lorenzo klubą, bet ir iš jo atleistas dėl prastų rezultatų. 2011 m. sausio 19 d. pasirašė vienerių metų kontraktą su Italijos Katanijos „Calcio" klubu. 2011 m. birželio 1 d. nusprendė nepratęsti sutarties.

2011 m. gruodžio 23 d. pasirašė 2,5 metų sutartį su Atlético Madrid klubu. Su šiuo klubu dukart laimėjo La Liga pirmenybes (2014 ir 2021 m.), kartą iškovojo Copa del Rey taurę, dukart laimėjo UEFA Europos lygą (2012, 2018 m.) bei UEFA Supertaurę (2012, 2018 m.), be to, du kartus pasiekė UEFA Čempionų lygos finalą (2014 ir 2016 m.).

Laimėjimai
----------

### Žaidėjo karjera

Argentina Argentina
* Copa America (2): 1991, 1993 m.
* Vasaros olimpinės žaidynės, sidabras (1): 1996 m.

Atlético Madrid
* La Liga (1): 1996 m.
* Copa del Rey (1): 1996 m.

Inter Milan
* UEFA taurė (1): 1998 m.

S. S. Lazio
* Europos supertaurė (1): 1999 m.
* Serie A (1): 2000 m.
* Coppa Italia (1): 2000 m.
* SuperCoppa Italiana (1): 2000 m.

### Trenerio karjera

Estudiantes
* Primera Division Argentina (1): 2006 Apertura

River Plate
* Primera Division Argentina (1): 2008 Clausura

Atlético Madrid
* La Liga (2): 2014, 2021 m.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| JAV 1994 | aštuntfinalis | 4 | 0 | 0 | 0 | 0 |
| Prancūzija 1998 | ketvirtfinalis | 5 | 0 | 1 | 0 | 0 |
| Korėja-Japonija 2002 | I etapas | 2 | 0 | 0 | 0 | 0 |
| **Žemyno čempionatai** |
| Čilė 1991 | 1 vieta | 6 | 2 |  ? | 0 | 0 |
| Ekvadoras 1993 | 1 vieta | 5 | 1 |  ? | 0 | 0 |
| Urugvajus 1995 | ketvirtfinalis | 4 | 1 | 0 | 0 | 0 |
| Paragvajus 1999 | ketvirtfinalis | 4 | 1 | 1 | 0 | 0 |

Šaltiniai
---------

1. ↑
2. ↑
3. ↑
4. ↑  Jake Pearson. „Atletico Madrid win La Liga title for the second time under Simeone". Sporting Life. Nuoroda tikrinta 2021-05-23.
5. ↑  „Diego Simeone's 500th game in charge of Atlético: how brilliant is he?". UEFA. Nuoroda tikrinta 2021-05-23.